CELEX: 62012CN0237
Language: ro
Date: 2012-05-16 00:00:00
Title: Cauza C-237/12: Acțiune introdusă la 16 mai 2012 — Comisia Europeană/Republica Franceză

21.7.2012   
            
            
               RO
            
            
               Jurnalul Oficial al Uniunii Europene
            
            
               C 217/11
            
         Acțiune introdusă la 16 mai 2012 — Comisia Europeană/Republica Franceză
   (Cauza C-237/12)
   2012/C 217/24
   Limba de procedură: franceza
   
      Părțile
   
   
      Reclamantă: Comisia Europeană (reprezentanți: B. Simon și J. Hottiaux, agenți)
   
      Pârâtă: Republica Franceză
   
      Concluziile reclamantei
   
   
               —
            
            
               Constatarea faptului că, prin negarantarea punerii în aplicare corecte și complete a tuturor cerințelor enunțate în anexele II și III la Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole (1), Republica Franceză nu și-a îndeplinit obligațiile care îi revin în temeiul articolului 5 alineatul (4) și al anexelor II (A.1, A.2, A.3 și A.5) și III (1.1, 1.2, 1.3 și 2) la directiva menționată;
            
         
               —
            
            
               obligarea Republicii Franceze la plata cheltuielilor de judecată.
            
         
      Motivele și principalele argumente
   
   Comisia reproșează pârâtei faptul că nu a pus în aplicare în mod corect și complet toate cerințele enunțate la articolul 5 alineatul (4) și în anexele II (A.1, A.2, A.3 și A.5) și III (1.1, 1.2, 1.3 și 2) la Directiva 91/676/CEE. Comisia manifestă îndoieli cu privire la conformitatea legislației naționale cu dreptul Uniunii având ca obiect:
   
               —
            
            
               perioadele în care împrăștierea fertilizanților este necorespunzătoare sau chiar interzisă;
            
         
               —
            
            
               capacitatea de stocare a efluenților de la complexe zootehnice;
            
         
               —
            
            
               metoda de calcul a cantității de azot care trebuie împrăștiată pentru o fertilizare echilibrată;
            
         
               —
            
            
               limitarea cantitativă a împrăștierii efluenților de la complexe zootehnice;
            
         
               —
            
            
               reglementarea împrăștierii pe soluri foarte abrupte;
            
         
               —
            
            
               Interdicția împrăștierii pe solurile moi, inundate, înghețate sau acoperite cu zăpadă.
            
         
      (1)  JO L 375, p. 1, Ediție specială, 15/vol. 2, p. 81.